సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ELSS: ప‌న్ను ఆదా, రాబ‌డికి ఈఎల్ఎస్ఎస్
ఈఎల్ఎస్ఎస్ ఫండ్స్ కూడా డైవర్సిఫైడ్ ఈక్విటీ మ్యూచువల్ ఫండ్స్ మాదిరిగానే ఉంటాయి. దీర్ఘకాల పెట్టుబడుల్లో అతి తక్కువ లాక్ఇన్ పీరియడ్ ఉన్న ట్యాక్స్ సేవింగ్ పెట్టుబడులు ఇవే.
Samayam Telugu | Updated:
May 29, 2018, 01:26PM IST
ఈఎల్ఎస్ఎస్ లేదా ఈక్విటీ లింక్డ్ సేవింగ్స్ స్కీమ్.. అంటే ఒక ర‌క‌మైన మ్యూచువ‌ల్ ఫండే. ఇవి ఎక్కువ‌గా ఈక్విటీ ఆధారిత పొదుపు ప‌థ‌కాల్లో పెట్టుబ‌డులు పెడ‌తాయి. త‌ద్వారా మ‌దుప‌ర్ల సంప‌ద‌ను మ‌రింత పెంచే ప్ర‌య‌త్నం చేస్తాయి. ఈ ఫండ్ల‌తో క‌లిగే ముఖ్య ప్ర‌యోజ‌నం ఏంటంటే ఆదాయ‌పు ప‌న్ను చ‌ట్టం సెక్ష‌న్ 80సీ కింద ప‌న్ను మిన‌హాయింపు ప్ర‌యోజ‌నాలు పొంద‌వ‌చ్చు.
ఈక్విటీ ఆధారిత పొదుపు ప‌థ‌కాలు( ఈఎల్ఎస్ఎస్)గా అంద‌రికీ తెలిసిన ఈ పెట్టుబ‌డి మ‌ర్గంలో మిగిలిన పొదుపు ప‌థ‌కాలైన పీపీఎఫ్‌, బ్యాంకు ట్యాక్స్ పొదుపు డిపాజిట్లు వంటిలాగా కాకుండా క‌చ్చిత‌మైన రాబ‌డులు వ‌చ్చే అవ‌కాశం ఉంటుంది. ఈ ఈఎల్ఎస్ఎస్ మార్గంలో అధికంగా రిస్క్ ఉన్న‌ప్ప‌టికీ, ఈ ఒక్క కార‌ణం చేత‌నే పెట్టుబ‌డులు పెట్టేందుకు సూచిస్తారు.
పెట్టుబ‌డి
ఈఎల్ఎస్ఎస్ ఎందుకు?
ఆదాయపు పన్ను చట్టం 1961 లోని సెక్షన్ 80సీ ప్రకారం రూ. 1.5 లక్షల పెట్టుబడుల వరకు పన్ను మినహాయింపులను పొందవచ్చు. పన్ను ఆదాయంలోంచి ఈ విభాగంలో సూచించిన సాధనాల్లో పెట్టుబడులను మినహాయించి మిగిలిన ప‌న్ను సంక్ర‌మిత ఆదాయంపై మాత్ర‌మే ప‌న్ను చెల్లించ‌వ‌చ్చు. ఈ విభాగంలో దీర్ఘకాల బ్యాంక్ డిపాజిట్లు, చిన్న మొత్తాల పొదుపు ప‌థ‌కాలు, ఈక్విటీ లింక్డ్ సేవింగ్స్ స్కీమ్ మ్యూచువల్ ఫండ్స్, బాండ్లు ఉంటాయి.